มีอาการเหมือนจะตั้งครรถ์ ประจำเดือนมาวันแรก เมื่อวันที่21 พฤษภา แต่ก็มีเพศสัมพันธ์กันโดยไม่ใส่ถุงค่อนข้างบ่อย ตอนนี้มีอาการเจ็บหน้าอก ปวดหน่วงมดลูก มีการเพลียอยากนอนบ่อย มาหลายอาทิตย์แล้ว อยากทราบว่าถ้าไปตรวจกับคุณตอนนี้ จะสรุปผลได้ไหม ว่าเราท้องหรือไม่ท้อง
สวัสดีค่ะ หากประจำเดือนครั้งสุดท้ายมาวันที่ 21 พ.ค. เมื่อต้องการจะทราบว่าตั้งครรภ์หรือไม่ ควรรอให้ประจำเดือนขาดเสียก่อน โดยหากมีระยะห่างระหว่างรอบเดือนที่ 30 วัน ควรรอให้ถึงวันที่ 20 มิ.ย. หากประจำเดือนไม่มา จึงค่อยตรวจหาการตั้งครรภ์จากปัสสาวะหากต้องการทราบโดยเร็ว อาจใช้วิธีการตรวจเลือดหาฮอร์โมนของการตั้งครรภ์ (HCG) โดยจะเริ่มตรวจพบได้หลังจากมีเพศสัมพันธ์ไปนานแล้วอย่างน้อย 1 สัปดาห์ หรือหากต้องการความแน่นอน ควรรอ 2 สัปดาห์สำหรับอาการเจ็บหน้าอก ปวดมดลูก อ่อนเพลีย อยากนอนบ่อย ไม่น่าใช่อาการของการตั้งครรภ์ เนื่องจากอาการต่างๆ ของการตั้งครรภ์ จะปรากฏหลังจากอาการขาดประจำเดือนไปแล้วประมาณ 2 สัปดาห์ ดังนั้นอาการที่เป็นอยู่ อาจเกิดจากสาเหตุอื่นๆ เช่น มีความเครียด พักผ่อนน้อย ทำงานหนัก เป็นต้น หากไม่มีเรื่องเครียดและได้พักผ่อนเต็มที่แล้ว อาการไม่หายไป ควรไปพบแพทย์เพื่อตรวจหากสาเหตุอื่นๆ ค่ะ